نیما مازانداران ویلاتینین یوش کندینده آنادان اوْلوب. اوشاقلیقدا آتاسی‌نین مال-قاراسینی اوتارارکن چوبان‌لار و مؤوسوم ایشچی‌لر طرفین‌دن دانیشیلان احوالات‌لارا قولاق آسیردی و بۇ گنج نیمانین ادبی مهارتینی ایره‌لی‌لتدی. تحصیلینی اؤنجه قارشینا اوریی یاتمایان دینی مکتبده، سوْنرا ایسه تئهراندا، سئنت-لوی عالمی (کاتولیک) مکتبینده آلیب. اورادا شاعر نظام وفادان شعر یازما صنعتینی اؤیرنیردی. اول‌لر یوشیجین طرزی سعدی و حافظین ادبی عنعنه‌سی‌نین داوامی ایدی، لاکین مازانداران کندین‌دن فرق‌لی اوْلان تئهراندا سوردوگو حیات اونو یئنی و نادیر ادبی یولا گتیردی. عشق مؤوضوسونو مۆعاصیر اوخوجولارا داها یاخین اوْلان قهرمان‌لیق مؤوزوسویلا اوز ائتدی. شعرلرینده حتی تئز-تئز شخصلندیریلمه‌یه مراجعت ائدیردی. عادی اینسانلار طرفین‌دن دانیشیلان ساده دیل اوسلوبونون ایشلدیلمه‌سی اثرلرینه میلّی کولوریت علاوه ائدیردی. نهایت، رمزییه نیمانین یارادیجیلیغین أن دراماتیک تفسیلاتی‌دیر. نیما یوشیجین تانینمیش شعرلری بون‌لاردیر: «افسانه»، «آی گئجه» و «زیندان».